Bohloeki ba lieta le liaparo. Tlhokomelo ea liaparo le lieta 29 Le gona re ithuta gore Jesu o ile a tšwela pele a gatela pele bohlaleng. Ga go pelaelo gore Josefa o dirile mo gontši gore morwa wa gagwe a gatele pele bohlaleng. Mehleng yeo, go be go na le seema seo e bego e le kgale Bajuda ba se hlompha. Le lehono se ka hwetšwa. Se be se bolela gore banna bao ba iketlilego ke bona feela bao e ka bago ba bohlalehlale, mola e le gore banna ba go šoma ka diatla ba bjalo ka babetli, balemi le barudi ba tšhipi “ba ka se kgone go bolela tša toka le kahlolo; gomme ba ka se hwetšwe moo go bolelwago ka diswantšho.” Ka morago, Jesu o ile a utolla gore seema seo ga se na mohola. Ge e be e sa le mošemanyana, ruri o be a dula a ekwa tatagwe wa mogodiši, le ge e be e le mmetli yo a ikokobeditšego, a ruta ka tsela e holago ka “toka le kahlolo” ya Jehofa! Ga go pelaelo gore Josefa o be a dira bjalo gantši kudu.